Alkitab kanggo murangkalih Nyanggakeun Patani Jeung Bibit
Ditulis ku: Edward Hughes Ilustrasi/juru gambar ku: M. Maillot, Lazarus, Alastair Paterson Disaluyukeun ku: E. Frischbutter, Sarah S. Ditarjamahkeun ku: Kurnia Arifin Diproduksi ku: Bible for Children ©2023 Bible for Children, Inc. Lisensi: Saderek ngagaduhan hak kanggo ngopy atanapi nyetak carita ieu, salami sanes kanggo tujuan komersil.
Dina hiji poe Yesus ngajar gigireun talaga. Seueur jalma karumpul ngadangu Anjeunna. Ririungan eta jadi tuluy beuki loba. Naon anu bakal dilakukeun ku Yesus?
Ningali parahu caket dinya, Yesus naek kana parahu. Ayeuna Anjeunna tiasa ningali jalma-jalma sareng aranjeunna tiasa ningali sareng ngadangu Anjeunna.
Yesus mimiti nyaritakeun siloka - carita ngeunaan hal biasa, anu ngajarkeun jalma ngeunaan Gusti.
"Patani nyebarkeun binih dina sawahna." Carita Yesus teh sapertos lukisan anu nganggo kecap tibatan gambar.
Jalma-jalma tiasa ngabayangkeun patani damel - aranjeunna parantos ningali sababaraha kali.
Sababaraha binih ngagolér dina jalan. Manuk-manuk gancang ngaléos ka handap pikeun ngadahar éta.
Sawatara binih nambru dina taneuh babatuan. Eta binih gancang tumuwuh jadi tatangkalan kuru jeun laleutik. Panonpoé mencrang geura-giru nyieun eta layu sabab teu bisa ngakar dina taneuh deet.
Binih nu sejen geus ngakar diantara cucuk. Tangkal kitu mah teu ngahasilkeun gandum. Cucuk ngagimbung ngurilingan pepelakan ngora, ngahalangan panonpoé sareng hujan anu diperyogikeun.
Binih sésana ragrag dina taneuh anu saé. Lila-lila, pucukna janten pepelakan séhat anu ngahasilkeun seueur siki énggal. Patani pasti bagja pisan.
Dina ahir carita, murid-murid sumping ka Yesus. "Naha anjeun ngajarkeun nganggo siloka?" maranehna nanya.
Yésus nyarita ku siloka ambeh ngabantu jalma-jalma paham ngeunaan Gusti lamun maranéhna bener-bener nyaah ka Mantenna. Jalma anu teu nyaah ka Gusti teu bisa ngarti siloka.
Yésus ngajelaskeun siloka éta. Eta binih teh Dawuhan Gusti. Binih di jalan satapak téh siga anu ngadéngé tapi teu ngarti kana Dawuhan Gusti. Sétan ngajadikeun maranéhna mopohokeun naon anu diomongkeun ku Gusti.
Sababaraha urang gancang narima Dawuhan Gusti. Maranehna ibarat binih dina taneuh batu. Tapi dina aya anu nyindiran atanapi ngajantenkeun hal-hal anu sesah sabab nyaah ka Gusti, ngadadak sedih.
Ieu jalma-jalma anu mimitina gumbira nuturkeun Yesus ngadadak ngajauhan sareng teu lajeng numut kana Dawuhan Gusti. Aranjeunna teu sanggem mayar harga mun nuturkeun Gusti. Nyaah pisan yén maranéhna leuwih hayang nyenangkeun babaturan tinimbang Gusti!
Cucuk dina pasemon teh ibarat kahariwang kadunyaan jeung kanyaah kana duit anu ngaruhan kahirupan sabagian jalma. Maranéhna sibuk narékahan pikeun meunangkeun deui duit jeung hal-hal séjénna nepi ka ninggalkeun Gusti ti kahirupan maranéhanana.
Tapi binih anu murag dina taneuh nu alus sarta ngahasilkeun panén alus éta kawas Dawuhan Gusti asup kana hate jeung ngarobah kahirupan jalma. Jalma-jalma ieu ngawula sareng ngahormatan ka Gusti.
Riungan eta teh teu daék ararindit. Seueur anu hoyong numutkeun Gusti sareng nyenangkeun Anjeunna. Siloka Yésus ngabantu maranéhna ngartikeun kumaha cara nurut ka Gusti.
Patani Jeung Bibit Carita tina Dawuhan Gusti, Alkitab Kenging ti Mateu 13 "Ngawitan bubukana Dawuhan Gusti anu masihan Caang." Psalm 119:130
43 Rengse